Un Éléphant ça trompe énormément (filmo)

Un Éléphant ça trompe énormément (Elefanto tio trompas enorme - franca vortludo: "trompe" signifas "trompas" kaj "rostro") estas franca filmo de Yves Robert, aperinta en 1976.

Yves Robert aldonis daŭrigon la sekvantan jaron: Nous irons tous au paradis.

En 1984, Gene Wilder faris refaron titolitan The Woman in Red.

 Temo 
Etienne (Jean Rochefort), kvardekkelk-jara, edziĝinta al Marthe, fidela edzo, feliĉa patro, ekenamiĝas al Charlotte (Anny Duperey), juna virino, apenaŭ pretervidita, ruĝe vestita. Li kutime ludas tenison kun siaj tri plej bonaj amikoj, Simon, Daniel kaj Bouly. Simon (Guy Bedos) estas kuracisto, konstante sufokata de la entrudiĝoj de sia patrino (Marthe Villalonga) en sian vivon, ŝi estas karikaturo de "nigrapieda" patrino. Daniel (Claude Brasseur), ne sukcesas pli longe kaŝi sian samseksemon al siaj amikoj. Bouly (Victor Lanoux), senpripenta amindumanto, defalas kiam li malkovras, ke lia edzino forlasis komunan loĝejon kun mebloj kaj infanoj. Kvankam malestima al petolantoj, Étienne finfine ne rezistas al la ĉarmoj de la bela nekonatulino, sed tiu ĉi rapide komprenigas al li, ke temas pri senestonta aventuro.

La filmo estas plejparte komentata de ekstera voĉo de Jean Rochefort, kaj la kontrasto inter tio kion li (avantaĝe) prezentas kaj la spektata realo konsistigas komikan risorton de la filmo.

 Pliaj teĥnikaĵoj 
 Foto-direktoro: René Mathelin
 Dekoroj: Jean-Pierre Kohut-Svelko
 Kostumoj: Nathalie Dessalles
 Muntado: Gérard Pollicand
 Formato: Kolora

 Rolularo 
 Jean Rochefort: Étienne
 Claude Brasseur: Daniel
 Guy Bedos: Simon
 Victor Lanoux: Bouly
 Danièle Delorme: Marthe
 Anny Duperey: Charlotte
 Martine Sarcey: Esperanza
 Marthe Villalonga: Mouchy Messina
 Louise Conte: Marraine (="Baptopatrino")
 Christophe Bourseiller: Lucien
 Maurice Bénichou: Gonthier
 Jean Lescot: Malkvieta paciento
 Catherine Verlor: Stéphanie
 Pascale Reynaud: Delphine
 Richard Saint-Bris: Charles
 Jean Lanier :Deschanels
 Anne-Marie Blot: Marie-Ange
 Hélène Calzarelli: F-ino Pintard
 Jean-Claude Magret
 Anémone: Pordistino
 Gérard Calderon
 Bernard Chalran
 Marie-Thérèse Orain
 Jean-François Dérec: Junulo kiu avertas fajrobrigadon
 Paul Hébert
 Jean-Paul Solal
 Carina Barone
 Pierre Malet-Guespin
 Stéphane Francis

 Rekompencoj 
 1977: César por plej bona dua rolo al Claude Brasseur, por Un Éléphant ça trompe énormément

 Eksteraj ligiloj 
 Un éléphant ça trompe énormément en IMDb

Kategorio:Francaj filmoj
Kategorio:Filmoj aperintaj en 1976